**CENTAR ZA RESTRUKTURIRANJE I PRODAJU**

**Poziv na javnu dražbu za prodaju redovnih dionica SUNČANI HVAR d.d., Hvar u vlasništvu Republike Hrvatske, Centra za restrukturiranje i prodaju i Državne agencije za osiguranje štednih uloga i sanaciju banaka**

**koja će se održati putem trgovinskog sustava Zagrebačke burze**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **R. br.** | **Izdavatelj** | **Predmet dražbe** | **Temeljni kapital u HRK** | **Količina predmeta dražbe (broj dionica)** | **Od toga dionice u vlasništvu RH** | **Od toga dionice u vlasništvu CERP-a** | **Od toga dionice u vlasništvu DAB-a** | **Nominalna vrijednost dionica u HRK** | **% u temeljnom kapitalu** | **Početna cijena prodaje paketa u HRK** | **Dražbovni korak u HRK** | **Datum održavanja javne dražbe** |
|
| 1 | SUNČANI HVAR d.d., Hvar | SUNH-R-A | 388.375.700,00 | 5.813.344 | 3.809.971 | 995.562 | 1.007.811 | 116.266.880,00 | 29,94 | 162.773.632,00 | 3.255.472,64 | 13.06.2016. |

**UVJETI I NAČINI PRODAJE**

Dionice izdavatelja SUNČANI HVAR d.d., Hvar (dalje u tekstu: Društvo) mogu se kupiti jedino u cijelosti odnosno veličina paketa jednaka je količini predmeta dražbe i početna cijena prodaje izražena je za jedan paket.

Paket dionica prodavati će se na dražbi s varijabilnim završetkom sukladno Pravilima Zagrebačke burze.

Vlasništvo nad ponuđenim dionicama mogu steći domaće i strane, pravne i fizičke osobe sukladno propisima Republike Hrvatske, tako da ih na Javnoj dražbi zastupa neki od članova Zagrebačke burze, prema vlastitom izboru. Na Javnoj dražbi ne može sudjelovati Kupac/Stjecatelj koji prije dana održavanja Javne dražbe nije položio novac za uplatu predložene početne cijene paketa dionica na račun člana Burze (brokera) koji će ga zastupati na Javnoj dražbi. Odabrani Kupac/Stjecatelj dužan je u roku od najviše 4 (četiri) radna dana od dana održavanja Javne dražbe potpisati Ugovor o prodaji i prijenosu dionica Društva (dalje u tekstu: Ugovor), kojim dionicama, kao zakonski zastupnik, upravlja Centar za restrukturiranje i prodaju (dalje u tekstu: CERP).Odabrani Kupac/Stjecatelj dužan je u roku od 2 (dva) radna dana od dana potpisivanja Ugovora, uplatiti prodajnu cijenu postignutu na Javnoj dražbi na poslovni račun CERP -a IBAN HR68 2402 0061 1006 7186 9 kod Erste&Steirmaerkische Bank. Prodajna cijena postignuta na Javnoj dražbi uplaćuje se isključivo u kunama, a kao dan uplate smatra se dan kada je na poslovnom računu CERP -a evidentirana uplata prodajne cijene postignute na Javnoj dražbi. Prodavatelji/Prenositelji se obvezuje u roku od najviše 4 (četiri) radna dana od dana evidentirane uplate prodajne cijene postignute na Javnoj dražbi na računu CERP -a, Stjecatelju izdati ispravu u kojoj će biti sadržana izjava prema kojoj pristaje i daje nalog da se izvrši prijenos dionica sa zastupničkog računa nematerijaliziranih vrijednosnih papira CERP-a na račun nematerijaliziranih vrijednosnih papira Stjecatelja koji se vodi u Središnjem klirinškom depozitarnom društvu (dalje u tekstu: SKDD).

Prilikom sklapanja Ugovora, odabrani Kupac/Stjecatelj, domaća ili strana, fizička ili pravna osoba mora priložiti podatke o identitetu (osobna iskaznica ili putovnica za domaću ili stranu fizičku osobu, izvadak iz sudskog registra za domaću pravnu osobu, odnosno iz odgovarajućeg domicilnog registra za stranu pravnu osobu), uključujući i osobni identifikacijski broj (OIB) sukladno Zakonu o osobnom identifikacijskom broju (NN 60/08).

Prijenos dionica u SKDD -u izvršit će se temeljem Ugovora i isprave u kojoj će biti sadržana izjava prema kojoj Prodavatelji/Prenositelji pristaju i daju nalog da se izvrši prijenos dionica sa zastupničkog računa nematerijaliziranih vrijednosnih papira CERP-a na račun nematerijaliziranih vrijednosnih papira Stjecatelja koji se vodi u SKDD-u.

Stanje imovine i obveze Društva Kupci/Stjecatelji provjeravaju na svoj rizik i trošak.

CERP zadržava pravo na korekciju početne cijene i koraka povećanja cijene dionica.

Popis članova Zagrebačke burze, može se dobiti na adresi:

**ZAGREBAČKA BURZA , Ivana Lučića 2a, Zagreb , tel. 01/ 4686-800, http://www.zse.hr**

Za sve detaljnije obavijesti molimo da se obratite na adresu:

**CERP**

Ivana Lučića 6, 10000 Zagreb, tel. 01/ 6346-228,353.

**OGLAS MOŽETE PRONAĆI NA INTERNET STRANICAMA CENTRA ZA RESTRUKTURIRANJE I PRODAJU: http://www.cerp.hr**